వాషింగ్టన్/ఇస్లామాబాద్, ఆగస్టు 23: పాకిస్థాన్పై అమెరికా స్వరం పెరుగుతోంది. అఫ్ఘానిస్థాన్ వ్యవహారాల్లో భారత్ జోక్యం మరింత పెరగాలన్న అమెరికా ఆకాంక్షతో పాక్ కంగు తినగా.. అగ్రరాజ్యం తాజాగా మరో షాక్ ఇచ్చింది. అఫ్ఘాన్లో భారత్ క్రియాశీలతను సాకుగా చూపుతూ ఉగ్రవాదులకు పాక్ ఊతమివ్వడాన్ని కొనసాగిస్తోందని జాతీయ భద్రత మండలి(ఎన్ఎస్సీ) అధికార ప్రతినిధి మైఖేల్ ఆంటన్ దుయ్యబట్టారు. ‘అఫ్ఘాన్లో భారత్ కార్యకలాపాల వల్ల పాక్కు వచ్చే ముప్పేమీ లేదు. వాళ్లు(భారత్) సైనిక స్థావరాలేమీ నెలకొల్పడం లేదు. బలగాలను మోహరించడం లేదు’ అన్నారు. ఉగ్రవాదులను ఏరివేయకపోతే పాక్కు ఉన్న ప్రధాన నాటోయేతర భాగస్వామి హోదాను తొలగిస్తామంటూ అమెరికా విదేశాంగ మంత్రి టిల్లర్సన్ హెచ్చరించారు. పాక్ కోరితే ఆ దేశంలోని ఉగ్రమూకలపై విరుచుకుపడతామని ఐక్యరాజ్యసమితి సెక్రటరీ జనరల్ అధికార ప్రతినిధి స్టీఫెన్ డుజారిక్ పేర్కొన్నారు. మంగళవారం రాత్రి భేటీ అయిన పాక్ మంత్రివర్గం.. అమెరికా వైఖరిపై చర్చించింది. ట్రంప్ ఆరోపణలపై ఆ దేశ విదేశాంగ శాఖ తీవ్ర అసంతృప్తి వ్యక్తం చేసింది. ఉగ్రవాదం వల్ల ఎక్కువగా నష్టపోయింది తామేనని, కశ్మీర్ సమస్యే దక్షిణాసియాలో శాంతికి ప్రఽధాన అవరోధంగా నిలిచిందని పేర్కొంది. అమెరికా నుంచి తామేమీ ఆర్థిక సాయం కోరడం లేదని పాక్  ఆర్మీ చీఫ్ జనరల్ ఖమర్ జావేద్ బజ్వా అమెరికా రాయబారి డేవిడ్ హేలేతో అన్నారు. ట్రంప్ వ్యాఖ్యలపై పాక్ ప్రజలు ఆగ్రహం వ్యక్తం చేస్తున్నారు.
vashington/islamabad, aagastu 23: paakisthaanpai america swaram perugutondi. afghanistan vyavahaaraallo bharat jokyam marinta peragalanna america aakaankshato pak kangu tinagaa.. agrarajyam taajaagaa maro shak ichindi. afghanlo bharat kriyaaseelatanu saakugaa chuuputuu ugravaadulaku pak ootamivvadaanni konasagistondani jaateeya bhadrata mandali(nssc) adhikara pratinidhi maikhel anton duyyabattaaru. ‘afghanlo bharat karyakalapala valla paakku vache muppemi ledu. vaallu(bharat) sainika sthaavaraalemii nelakolpadam ledu. balagaalanu moharinchadam ledu’ annaru. ugravaadulanu eriveyakapothe paakku unna pradhaana natoyetara bhagaswamy hodanu tolagistaamantuu america videsaanga mantri tillerson heccharinchaaru. pak korithe aa desamloni ugramookalapai viruchukupadataamani aikyaraajyasamiti secretery janaral adhikara pratinidhi steafen duzaric perkonnaru. mangalavaaram raatri bheti ayina pak mantrivargam.. america vaikharipai charchinchindi. trump aaropanalapai aa desha videsaanga saakha teevra asantrupti vyaktam chesindi. ugravaadam valla ekkuvagaa nashtapoyindi tamenani, kashmir samasye dakshinaasiyaalo saantiki pradhaana avarodhamgaa nilichindani perkondi. america nunchi tamemi aardhika saayam koradam ledani pak  armi cheef janaral khamar javed bajwa america rayabari david heletho annaru. trump vyaakhyalapai pak prajalu aagraham vyaktam chestunnaru.